CELEX: 62012CA0170
Language: el
Date: 2013-10-03 00:00:00
Title: Υπόθεση C-170/12: Απόφαση του Δικαστηρίου (τέταρτο τμήμα) της 3ης Οκτωβρίου 2013 [αίτηση του Cour de cassation (Γαλλία) για την έκδοση προδικαστικής αποφάσεως] — Peter Pinckney κατά KDG médiatech AG [Κανονισμός (ΕΚ) αριθ. 44/2001 — Διεθνής δικαιοδοσία — Ενοχές από αδικοπραξία ή από οιονεί αδικοπραξία — Περιουσιακά δικαιώματα δημιουργού — Ενσώματο μέσο που αναπαράγει προστατευόμενο έργο — Ανάρτηση στο διαδίκτυο — Καθορισμός του τόπου επελεύσεως της ζημίας]

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/27
            
         Απόφαση του Δικαστηρίου (τέταρτο τμήμα) της 3ης Οκτωβρίου 2013 [αίτηση του Cour de cassation (Γαλλία) για την έκδοση προδικαστικής αποφάσεως] — Peter Pinckney κατά KDG médiatech AG
   (Υπόθεση C-170/12) (1)
   
   (Κανονισμός (ΕΚ) αριθ. 44/2001 - Διεθνής δικαιοδοσία - Ενοχές από αδικοπραξία ή από οιονεί αδικοπραξία - Περιουσιακά δικαιώματα δημιουργού - Ενσώματο μέσο που αναπαράγει προστατευόμενο έργο - Ανάρτηση στο διαδίκτυο - Καθορισμός του τόπου επελεύσεως της ζημίας)
   2013/C 344/45
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Peter Pinckney
   
      κατά
   
   KDG médiatech AG
   
      Αντικείμενο
   
   Αίτηση προδικαστικής αποφάσεως — Cour de cassation — Ερμηνεία του άρθρου 5, σημείο 3, του κανονισμού 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (EE 2001, L 12, σ. 1) — Διεθνής δικαιοδοσία του εθνικού δικαστηρίου σε περίπτωση ενοχών από αδικοπραξία ή οιονεί αδικοπραξία — Κριτήρια καθορισμού του «τόπου όπου συνέβη ή ενδέχεται να συμβεί το ζημιογόνο γεγονός» — Προσβολή των περιουσιακών δικαιωμάτων δημιουργού λόγω αναρτήσεως στο διαδίκτυο περιεχομένου σε ηλεκτρονική μορφή ή προσφοράς για την πώληση ενσώματου μέσου αποθηκεύσεως στο οποίο έχει αναπαραχθεί το περιεχόμενο αυτό — Περιεχόμενο με αποδέκτη το κοινό
   
      Διατακτικό
   
   Το άρθρο 5, σημείο 3, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι, σε περίπτωση φερόμενης προσβολής των περιουσιακών δικαιωμάτων δημιουργού τα οποία διασφαλίζονται από το κράτος μέλος του επιληφθέντος δικαστηρίου, το δικαστήριο αυτό έχει διεθνή δικαιοδοσία να εκδικάσει αγωγή αποζημίωσης που ασκεί ο δημιουργός έργου κατά εταιρίας εγκατεστημένης στο έδαφος άλλου κράτους μέλους η οποία έχει προβεί, στο τελευταίο αυτό κράτος, σε αναπαραγωγή του οικείου έργου σε ενσώματο μέσο αποθήκευσης που διατίθεται εν συνεχεία προς πώληση, από εταιρίες εγκατεστημένες σε τρίτο κράτος, μέσω ιστότοπου προσβάσιμου και από το έδαφος όπου έχει την έδρα του το επιληφθέν δικαστήριο. Το δικαστήριο αυτό είναι αρμόδιο να αποφανθεί μόνον επί της ζημίας που προκλήθηκε στο κράτος μέλος όπου έχει την έδρα του.
   
      (1)  ΕΕ C 174 της 16.6.2012.